Lidric cu lis fricis

Par fâ chest plat sempliç, ma gustôs e furlanon, miôr doprâ il lidric cul poc, che cul so savôr e cuarp al pues tignî bot ae fuarce de cuince.

Netait e lavait il lidric, lassant almancul un tocut di lidrîs (il poc). In Cjargne si misture il lidric cun lis patatis bulidis (lassù lis clamin "cartufulis") taiadis a tocs. Taçait a cuadrei un toc di ardiel e metêtlu inte fersorie a fûc bas, fin che i tocuts no vedin disfat avonde il lôr vueli e a sedin deventâts crustulints (fricis, apont). Alore zontait asêt te padiele e le viodarês fumâ e cricâ. Butait svelts cheste cuince bulinte te terine dal lidric, misturant ben.
Il plat si compagne ben cun ûfs dûrs e polente rustide.
Vôs leadis
 Frico
 La cuisine frioulane, Wikipedia par Frances []
 Friaulische Kuche, Wikipedia par Todesc []